62019CO0920_INF
A Bíróság (hetedik tanács) 2021. május 18‑i végzése –Fluctus és társai
(C‑920/19. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – EUMSZ 56. cikk – Szolgáltatásnyújtás szabadsága – Korlátozások – Szerencsejátékok – A szerencsejátékpiac‑szervezés kettős rendszere – A sorsolásos játékok és a játékkaszinókban folytatott szerencsejátékok feletti monopólium – A szerencsejáték‑automaták üzemeltetéséhez nyújtott előzetes engedély – A monopóliumjogosult reklámtevékenységei – Értékelési szempontok – Alkotmánybírósági ítélkezési gyakorlat, amely megállapította a nemzeti szabályozás uniós joggal való összeegyeztethetőségét”
1.
Szolgáltatásnyújtás szabadsága – Korlátozások – Szerencsejátékok – Egyes szerencsejátékok szervezése számára állami monopóliumot, más játékok szervezése számára pedig koncessziós és engedélyezési rendszert létesítő nemzeti szabályozás – Megengedhetőség – A monopólium jogosultjainak a játékokban való aktív részvételre ösztönző reklámtevékenységei – Az említett nemzeti szabályozás koherens és szisztematikus jellege – A nemzeti bíróság általi átfogó értékelés
(EUMSZ 56. cikk)
(lásd: 30–32., 36., 40., 46–49., 53. pont és a rendelkező rész 1. pontja)
2.
Európai uniós jog – Elsőbbség – Ellentétes nemzeti jog – A meglévő normák ipso iure alkalmazhatatlansága – A felsőbb szintű bíróságok uniós joggal összeegyeztethetetlen iránymutatásai betartásának kötelezettsége – Megengedhetetlenség
(EUMSZ 56. és EUMSZ 267. cikk)
(lásd: 57., 58., 60. pont és a rendelkező rész 2. pontja)
Rendelkező rész
1)
Az EUMSZ 56. cikket úgy kell értelmezni, hogy azzal kizárólag azon okból nem ellentétes a szerencsejátékpiac‑szervezés kettős rendszere, hogy a sorsolásos játékok és a játékkaszinókban folytatott szerencsejátékok feletti monopólium jogosultjának reklámtevékenységei a szerencsejátékokban való aktív részvételre ösztönöznek, például azáltal, hogy a játékot ártalmatlan színben tüntetik fel, a játéknak a bevételek közérdekű tevékenységekre fordítása révén pozitív képet kölcsönöznek, vagy a játék vonzerejét olyan vonzó reklámüzenetekkel növelik, amelyek jelentős nyereményeket helyeznek kilátásba.
2)
Az uniós jog elsőbbségének elvét úgy kell értelmezni, hogy az arra kötelezi a tagállami bíróságot, hogy a nemzeti jog EUMSZ 56. cikkel ellentétes rendelkezésének alkalmazását mellőzze, még abban az esetben is, ha ugyanezen tagállam magasabb szintű bírósága megállapította e rendelkezés uniós joggal való összeegyeztethetőségét.
(
1
)	HL C 161., 2020.5.11.